19 వ శతాబ్దం ప్రారంభంలో సియెరా లియోన్లో మాధ్యమం ప్రింటింగు ప్రెసు (ఆఫ్రికాలో మొట్టమొదటి) ప్రవేశపెట్టడంతో ప్రారంభమైంది. అనేక వార్తాపత్రికలను సృష్టించడంతో ఒక బలమైన స్వేచ్ఛాయుతమైన పాత్రికేయ సంప్రదాయం అభివృద్ధి చేయబడింది. 1860 వ దశకంలో సియెరా లియోన్ ఆఫ్రికాకు ఒక విలేఖరి కేంద్రంగా మారింది. ఈ దేశం నుండి నిపుణులు ఖండం అంతటా ప్రయాణించేవారు. 1930 లలో రేడియో ప్రవేశపెట్టబడడంతో ఇది దేశంలో ప్రధాన సమాచార ప్రసార మాధ్యమంగా మారి 19 వ శతాబ్దం చివరలో పత్రికారగం పరిశ్రమ క్షీణించింది.

1934 లో వలసరాజ్య ప్రభుత్వం సియెరా లియోన్ బ్రాడుక్యాస్టింగు సర్వీసు (ఎస్.ఎల్.బి.ఎస్)ను సృష్టించింది. ఇది పశ్చిమ ఆఫ్రికాలో మొట్టమొదటి ఆంగ్ల భాషా రేడియో బ్రాడుకాస్టరు సేవగా మారింది. 1978 లో దేశంలోని అన్ని జిల్లాలకు కవరేజును విస్తరించింది. ఈ సేవ 1963 లో టెలివిజను ప్రసారాన్ని ప్రారంభించింది. 2010 ఏప్రెలులో సియెరా లియోన్ బ్రాడుక్యాస్టింగు సర్వీసు, సియెరా లియోన్ యునైటెడు నేషంసు పీసుకీపింగుతో విలీనమై " బ్రాడుకాస్టింగు కార్పొరేషను " ఏర్పాటు చేయబడింది.ఇది ప్రస్తుతం సియెరా లియోన్లో ప్రభుత్వ యాజమాన్య జాతీయ బ్రాడ్కాస్టరుగా ఉంది.

సియెరా లియోన్ రాజ్యాంగం వాక్స్వాతంత్ర్యం, ప్రెసు స్వేచ్ఛను అందిస్తుంది. అయినప్పటికీ ప్రభుత్వం మాధ్యమం మీద బలమైన నియంత్రణను నిర్వహిస్తుంది. కొన్నిసార్లు ఈ హక్కులను ఆచరణను నియంత్రిస్తుంది. సమాజం, రాజకీయ ప్రముఖులు కొన్ని విషయాలను నిషేధించాయి. జర్నలిస్టులకు వ్యతిరేకంగా రాజకీయ ప్రముఖులు ఖైదు, హింసను ఉపయోగించారు.

1980 లో చట్టం ఆధారంగా వార్తాపత్రికలు అన్నీ సమాచార మంత్రిత్వ శాఖలో నమోదు చేసి గణనీయ నమోదు రుసుము చెల్లించాలి. మాధ్యమాలలో ప్రచురించబడిన వాటిని నియంత్రించడానికి 1965 లోని సెడిలియసు లిబెలు చట్టంతో " ది క్రిమినల్ లిబెల్ లా" ఉపయోగిస్తారు. 2006 లో అధ్యక్షుడు అహ్మదు టెజను కబ్బా పాత్రికేయులు స్వేచ్ఛగా పనిచేయడానికి అనుకూలంగా పత్రికా యంత్రాంగాన్ని రూపొందించడానికి ప్రెసు, మీడియాలను నియంత్రించే చట్టాలను సంస్కరించడానికి అనుకూలత తెలియజేసాడు. " రిపోర్టర్సు వితౌటు బోర్డర్సు " ప్రెసు ఫ్రీడం ఇండెక్సులోని 179 దేశాలలో సియెరా లియోన్ 61 వ స్థానంలో ఉంది (2012 లో 63 వ స్థానం).

దేశంలో అక్షరాస్యత తక్కువ స్థాయిలో ఉండటం (ప్రత్యేకించి ఫ్రీటౌన్‌) ఇతర ప్రధాన నగరాల వెలుపల, సియెరా లియోన్లో ప్రింటు మాద్యమానికి విసారమైన ఆదరణలేదు. 2007 లో దేశంలో 15 రోజువారీ వార్తాపత్రికలు, మరికొన్ని వార్తాపత్రికలు ప్రచురించబడ్డాయి. వార్తాపత్రికల పాఠకులలో యువకులు రోజువారీ వార్తాపత్రికలను వారాంతాలలో చదువుతుండగా వయోజనులు ప్రతిరోజూ చదువుతున్నారు. ప్రైవేటుగా నడుపబడుతున్న వార్తాపత్రికలు అధికంగా తరచుగా ప్రభుత్వంపై విమర్శలు ప్రచురితమౌతూ ఉన్నాయి. ప్రామాణిక శిక్షణ లేకపోవటం వలన ప్రింటు జర్నలిజాన్ని ప్రజలు రేడియో ప్రసారాలకంటే తక్కువగా విశ్వసిస్తుంటారు.

సియెరా లియోన్లో రేడియో అత్యంత ప్రజాదరణ పొందిన, అత్యంత విశ్వసనీయ మాధ్యమంగా ఉంది. దేశంలో దినసరి రేడియో శ్రోతలు 85% ఉన్నారు. 72% మంది ప్రజలకు రేడియో ఉంది. ఈ స్థాయిలు దేశంలోని ప్రాంతాల మధ్య మారుతూ ఉంటాయి. వెస్ట్రను ఏరియాలో అత్యధిక స్థాయిలు, కైలహును ప్రాంతంలో తక్కువగా ఉంటాయి. స్థానిక వాణిజ్య స్టేషన్లు పరిమిత ప్రసార శ్రేణిని కలిగి ఉంటాయి. జాతీయ కవరేజుతో కొన్ని స్టేషన్లు ఉన్నాయి. - కాపిటలు రేడియో సియెరా లియోన్ వాణిజ్య కేంద్రాలలో అతిపెద్దది.

సియెరా లియోన్లో ఐక్యరాజ్యసమితి మిషను (యూనియోసిలు) దేశంలోని అత్యంత ప్రసిద్ధ రేడియో స్టేషన్లలో ఒకటి. ఇది పలు భాషలలో ప్రసార కార్యక్రమాలు ప్రసారం చేస్తుంది. 2008 లో ఐఖ్యరాజ్యసమితి మిషను పునర్వ్యవస్థీకరించబడింది. కొత్త సియెరా లియోన్ బ్రాడుకాస్టింగు కార్పొరేషను (ఎస్.ఎల్.బి.సి)ను ఏర్పాటు చేయడానికి ఐఖ్యరాజ్యసమితి మిషను రేడియో సియెరా లియోన్ బ్రాడుకాస్టింగు కార్పొరేషనుతో విలీనం చేయాలని నిర్ణయించుకుంది. 2011 లో ఈ విలీనానికి అవసరమైన చట్టం అమలుచేసిన తరువాత జరిగింది. రేడియో సియెరా లియోన్ బ్రాడుకాస్టింగు కార్పొరేషను ఎఫ్.ఎం రేడియో ప్రసారాలను అందిస్తుంది. రెండు టెలివిజను సేవలను అందిస్తుంది. వీటిలో ఒకటి అంతర్జాతీయ వినియోగానికి ఉపగ్రహంతో అనుసంధానం చేయబడింది. బి.బి.సి. వరల్డు సర్వీసు (ఫ్రీటౌన్‌, బో, కెన్మా, మాకేనిలో), రేడియో ఫ్రాన్సు ఇంటర్నేషనలు (ఫ్రీ టౌను మాత్రమే), వాయిసు ఆఫ్ అమెరికా (ఫ్రీటౌన్ మాత్రమే) ప్రసారం చేయబడతాయి.

రాజధాని ఫ్రీటౌన్‌, ఇతర ప్రధాన నగరాల వెలుపల చాలామందికి టెలివిజను కార్యక్రమాలు అందుబాటులో లేవు. అయితే బో, కెన్మా, మాకేని ప్రాంతాలలో సియెరా లియోన్ బ్రాడు కాస్టింగు కార్పొరేషను స్వంత ప్రసారసేవలు అందిస్తుంది. సియెరా లియోన్లో మూడు ఉచిత ఎర్తు టెలివిజను స్టేషన్లు ఉన్నాయి, ప్రభుత్వ సియెరా లియోన్ బ్రాడుకాస్టింగు కార్పొరేషను, ఇతర రెండు సంస్థలు ఉన్నాయి. స్టాండర్డు టైమ్సు వార్తాపత్రిక ఎ.వై.వి.- ఆఫ్రికా యంగు వాయిసు యజమాని నిర్వహిస్తున్న ప్రైవేటు స్టేషన్లు ఫ్రీటౌన్‌లో స్టారు టి.వి కార్యక్రమాలు అందిస్తుంది. TV స్టేషన్లు అప్పుడప్పుడూ మతపరమైన నిధులతో పనిచేస్తాయి. లాభదాయకంగా లేని రెండు ఇతర వాణిజ్య టి.వి. ఆపరేటర్లు (ఎ.బి.సి, ఎ.ఐ.టి) మూసివేయబడ్డాయి. 2007 లో దక్షిణాఫ్రికాలోని మల్టిచాయిసు ఆఫ్రికా సబ్-సహారా డిజిటలు ఉపగ్రహ టెలివిజను సర్వీసుతో పాన్-ఆఫ్రికన్ టెలివిజన్ సేవలో భాగంగా జి.టి.వి. ద్వారా పే-పర్-వ్యూ సేవ కూడా ప్రవేశపెట్టబడింది. జి.టి.వి. తరువాత వ్యాపారంలోకి వెళ్ళింది. దేశంలో సబుస్క్రిప్షన్ ఉపగ్రహ టెలివిజను ఏకైక ప్రొవైడరుగా డి.ఎస్.టి.వి.ని వదిలివేసింది. డిజిటలు టెరెస్ట్రియలు చందా టి.వి రుసుముతో సేవలను నిర్వహించేందుకు పలు సంస్థలు అవసరమైన సామర్ధ్యం సిద్ధం చేసుకుంటున్నాయి. మల్టీచాయిసు గో TV తో లైసెన్సు పొందడానికి ముందుగానే మౌలిక సదుపాయాలను నిర్మించి అంతిమంగా లైసెన్సు పొందడానికి విఫలమయ్యాయి. ప్రస్తుతం ఐ.టి.వి, సాట్కాను పనిచేస్తున్నాయి.

సియెరా లియోన్లో ఇంటర్నెట్ సదుపాయం తక్కువగానే ఉంది. కానీ దేశవ్యాప్తంగా 3జి- 4జి సెల్యులారు ఫోను సేవలను ప్రవేశపెట్టినప్పటి నుండి పెరుగుదల ఉంది. దేశంలో అనేక ప్రధాన ఇంటర్నెట్ సర్వీసు ప్రొవైడర్లు (ఐ.ఎస్.పి లు) దేశంలో పనిచేస్తున్నాయి. ఫ్రీటౌన్‌లో ఇంటర్నెట్ సదుపాయం అందించే ఇంటర్నెట్ కేఫ్లు, ఇతర వ్యాపారాలు ఉన్నాయి. ఇంటర్నెట్‌కు ప్రాప్యతతో ఎదుర్కొంటున్న సమస్యలు ఫ్రీటౌన్ వెలుపల దేశంలో అప్పుడప్పుడూ విద్యుత్తు సరఫరా, కనెక్షన్లు వేగం అందుకున్నాయి.

మాధ్యమం
కుటుంబం
మతం
గనులు